Unreal Tournament 2003



Unreal Tournament 2003 (UT2003) on vuonna 2002 julkaistu FPS-peli, jonka kehitti Digital Extremes ja julkaisi Atari. UT2003 on jatko-osa pelille Unreal Tournament ja sille on ilmestynyt jatko-osa Unreal Tournament 2004. UT2003:n demoa ladattiin viiden päivän aikana 1,2 miljoonaa kertaa, mikä siihen aikaan teki siitä yhden ladatuimmista demoista.

Pelaaminen

Pelimuodot 
 Deathmatch – pelaajan tehtävänä on saada parhaimmat pisteet tappamalla mahdollisimman monta kanssapelaajaa.
 Team Deathmatch – kaksi joukkuetta taistelevat keskenään.
 Capture the flag – kaksi joukkuetta, joiden tehtävänä on tunkeutua vastajoukkueen tukikohtaan, varastaa heidän lippu ja palata sen kanssa takaisin omaan tukikohtaan.
 Double Domination – kaksi joukkuetta, joiden tehtävänä on saada pisteitä hallitsemalla kahta kohtaa kartassa mahdollisimman kauan. Pisteiden määrä määräytyy sen mukaan, kuinka kauan joukkue onnistuu pitämään kummatkin kohdat hallussaan.
 Bombing Run – kaksi joukkuetta pelaavat amerikkalaista jalkapalloa muistuttavaa lajia, jossa joukkueen tulee saada pallo haltuun, kuljettaa se vastajoukkueen alueelle ja siellä saada se vastajoukkueen maaliin. Pallon kuljettaja ei pysty käyttämään asetta, mutta hän voi halutessaan syöttää pallon toiselle joukkuetoverille. Saadessaan pallon maaliin joukkue saa joko 3 tai 7 pistettä riippuen siitä, millä tavalla pallon onnistuu maaliin saamaan; 3 pistettä pelaajan onnistuessa ampumaan pallon maaliin ja 7 pistettä pelaajan onnistuessa kantamaan pallon maaliin asti.

UT2003:n yksinpeli on samankaltainen kuin moninpeli, mutta yksinpelissä pelaajia ohjaa tekoäly.

Lähteet

Aiheesta muualla 
 Unreal Tournament 2003:n virallinen sivusto 
 Unreal Tournament 2003:n suomenkielinen arvostelu – Pelit.fi

Ensimmäisen persoonan ammuntapelit
Linux-pelit
Verkkomoninpelit
Vuoden 2002 videopelit
Windows-pelit
Elektronisen urheilun pelit